Hasira ya kuku
Language: Swahili | Genre: Creative_writing

﻿Hasira ya Kuku  

Kuku na Jongoo  walikuwa marafiki.  Walitembea  pamoja kila  mahali.  
Siku moja,  walienda kucheza  mpira wa miguu.  
Kuku alisema,  "Nitakuwa  golikipa."  Jongoo alianza  kucheza mpira.  
Jongoo alicheza  mpira kwa ustadi.  Alifunga bao la  kwanza.  
Kuku alishangaa  akasema,  "Haiwezekani!"  Alikasirika sana.  
Kuku alifikiria  namna ya  kumwadhibu  Jongoo.  Aliamua kummeza.  
Kuku alikutana na  Mamake Jongoo.  "Wapi  mwanangu?"  Mamake Jongoo  aliuliza.  
Jongoo aliyemezwa  alilia, "Mama  nisaidie. Kuku  amenimeza."  
Kuku  hakupendezwa na  ladha ya Jongoo.  Alihisi  kichefuchefu.  
Kuku aliwaza,  "Nitafanyaje?"  Aliamua kukohoa  ili amteme Jongoo.  
Jongoo  alipotemwa,  alitafuta njia ya  kutoroka.  Hakuamini  alichotendewa.  
Tangu siku hiyo,  urafiki kati ya kuku  na jongoo uliisha.  

Source www.africanstorybook.org